
Comisia pentru Buget,

Finanţe şi Bănci
Bucureşti, 20.11.2018 
Nr. 4c-2/ 790
PLx. 589/2018
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanţei Guvernului nr.15/2018 pentru completarea art.15 din Ordonanţa de urgenţă a Guvernului nr.90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, trimis spre dezbatere pe fond, cu adresa nr.PLx.589/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Marius-Constantin BUDĂI

Bucureşti,  20.11.2018    
Nr. 4c-2/ 790
PLx. 589/2018
Comisia pentru Buget,

Finanţe şi Bănci
RAPORT
asupra proiectului de Lege privind aprobarea Ordonanţei Guvernului nr.15/2018 pentru completarea art.15 din Ordonanţa de urgenţă a Guvernului nr.90/2017 privind unele măsuri fiscal-bugetare, modificarea şi completarea unor acte normative şi prorogarea unor termene
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere, pe fond, cu proiectul de Lege privind aprobarea Ordonanţei Guvernului nr.15/2018 pentru completarea art.15 din Ordonanţa de urgenţă a Guvernului nr.90/2017 privind unele măsuri fiscal-bugetare, modificarea şi completarea unor acte normative şi prorogarea unor termene.

Senatul, în calitate de primă Cameră sesizată, a adoptat proiectul de Lege în ședința din data de 17 octombrie 2018.
Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea raportului s-a avut în vedere avizul favorabil al Comisiei pentru transporturi şi infrastructură și al Comisiei pentru muncă şi protecţie socială, precum și avizul favorabil al Consiliului Legislativ.
Proiectul de Lege supus dezbaterii are ca obiect de reglementare exceptarea Inspectoratului de Stat pentru Controlul în Transportul Rutier şi a Autorităţii Navale Române, de la obligaţia de a reduce cu 10% plăţile efectuate în anul 2018 pentru bunurile si serviciile aferente întreţinerii si funcţionării instituţiilor. 
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa din data de 20 noiembrie 2018.
La lucrările Comisiei și-au înregistrat prezența un număr de 24 deputați, din totalul de 25 de membri.
La dezbaterea acestui proiect de Lege au participat, în calitate de invitați, reprezentanți ai Ministerului Transporturilor, ai Ministerului Dezvoltării Regionale și Administrației Publice și ai Ministerului Finanţelor Publice.
În urma examinării proiectului de Lege şi a opiniilor exprimate, deputații prezenți la lucrări, au hotărât cu majoritate de voturi, să propună plenului Camerei Deputaţilor spre dezbatere și adoptare proiectul de Lege privind aprobarea Ordonanţei Guvernului nr.15/2018 pentru completarea art.15 din Ordonanţa de urgenţă a Guvernului nr.90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

Marius-Constantin BUDĂI
	SECRETAR,

Şef serviciu

Giorgiana Ene

Consultant parlamentar
Alexandra Nistor

